הקבוצה הוקמה בשנת 2009 בשם "הזאבים הלבנים" (Белые волки ברוסית). בספטמבר 2011 שונה שם הקבוצה לשם הנוכחי והיא התאחדה עם קבוצת פוטבול מוסקבאית אחרת. הקבוצה משתתפת בליגת הפוטבול הרוסית מאז עונת 2015 והיא אחת ממייסדות ליגת הפוטבול המחודשת, שאורגנה מחדש בשנת 2016 בשם ליגת הפוטבול האמריקאי (LAF).
בעונת 2018 זכתה לראשונה בתולדותיה באליפות הליגה, לאחר שגברה על יריבתה המוסקבאית, הפטריוטים מוסקבה. בעונת 2020 זכתה שוב באליפות, אחרי שגברה בגמר ליגת העל המזרח אירופית בפוטבול על נמרי הפלדה פרם. בעונת 2021 זכתה בפעם השלישית ברציפות באליפות המדינה אחרי שגברה על הפטריוטים מוסקבה בגמר הליגה.
תארים.
אליפות רוסיה בפוטבול
גביע ליגת הפוטבול המרכז אירופית
גביע מונטה קלארק
ליגת העל המזרח אירופית (EESL)
עונת 1997/1998 ביורוקאפ
עונת 1997/1998 ביורוקאפ הייתה העונה ה-32 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השנייה, במתכונת החדשה.
המשחק הראשון התקיים ב-16 בספטמבר 1997 ומשחק הגמר התקיים ב-14 באפריל 1998. בתחרות השתתפו 48 קבוצות.
במשחק הגמר של התחרות מחצה ז'לגיריס את סטפנל מילאנו בתוצאה 67:82, וזכתה בגביע בפעם הראשונה בתולדות המועדון.
מתכונת התחרות.
בתחילת התחרות התקיימו משחקים ב-8 בתים בשיטת משחק בית/משחק חוץ. 32 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות.
ישראל בתחרות.
העונה לישראל היו שתי נציגות:
הפטריוטים מוסקבה
הפטריוטים מוסקבה (ברוסית: Клуб по Американскому Футболу "Патриоты Москва") היא קבוצת פוטבול ממוסקבה המשחקת בליגת הפוטבול הרוסית. מגרש הבית ממוקם בזלנוגרד.
זו אחת מקבוצות הפוטבול המעוטרות והמוצלחות ביותר ברוסיה. הקבוצה משתתפת בליגת הפוטבול הרוסית מאז שנת 2000 והיא אחת ממייסדות ליגת הפוטבול המחודשת, שאורגנה מחדש בשנת 2016.
הקבוצה זכתה באליפות המדינה 15 פעמים ובשנים 2002–2018 היא עשתה זאת במשך 12 פעמים רצופות ורק פעמיים בלבד לא זכתה באליפות: זה היה בשנים 2013 (כשסיימה במקום הרביעי) וב-2015 (כשהפסידה בגמר האליפות לקבוצת הגריפונים סנקט פטרבורג).
גוליית GD 750
גוליית GD 750 (בגרמנית: Goliath GD 750) הוא דגם של תלת אופן, בתצורת טנדר.
הדגם יוצר על ידי יצרנית המכוניות "Goliath-Werk G.m.b.H" הגרמנית בין השנים 1949–1955.
יוצרו 30,093 יחידות. דגם ה-"גוליית GD 750" יוצר ב-30 תצורות שונות.
דגם ה"גוליית GD 750" ‎בעל שני מקומות בלבד (נהג ונוסע).
מוסקבה יונייטד
מוסקבה יונייטד (ברוסית: Команда по Американскому Футболу "Москоу Юнайтед") היא קבוצת פוטבול רוסית מהעיר מוסקבה המשחקת בליגת הפוטבול הרוסית.
הקבוצה משתתפת בליגת הפוטבול הרוסית מאז עונת 2011 והיא אחת ממייסדות ליגת הפוטבול המחודשת, שאורגנה מחדש בשנת 2016. הקבוצה הוקמה בשנת 2011 וכבר בעונת הבכורה שלה בליגה העפילה עד לגמר האליפות אך הפסידה לקבוצת הפטריוטים מוסקבה.
הקבוצה מפעילה גם קבוצת בת בפוטבול נשים בשם Moscow Unicorns ומשנת 2016 גם קבוצת נוער.
המרוץ לדראג של רו פול
המרוץ לדראג של רו פול (באנגלית: RuPaul's Drag Race) היא תוכנית מציאות אמריקאית בהפקת World of Wonder ששודרה בארצות הברית במקור בערוץ הטלוויזיה לוגו, החל מהעונה התשיעית בערוץ VH1, והחל מהעונה ה-13 גם בשירות הזרמת המדיה "פרמאונט פלוס". התוכנית מציגה את חיפושו של רו-פול אחר "כוכבת הדראג הבאה של אמריקה". רו-פול הוא המנחה, המנטור ובדראג, השופטת הראשית. המתחרות מקבלות משימות מאתגרות שונות בכל שבוע, ונשפטות על ידי פאנל שופטים, הכולל את רופול ומישל ויסאז', רוס מת'יוס וקרסון קרסלי, וכן שופט/ת נוסף/ת משורה ארוכה של שופטים אורחים, המעבירים ביקורת על התקדמותן של המתמודדות לאורך התחרות. השם של התוכנית הוא משחק מילים של מרוץ דראג (מרוץ מכוניות) ודראג קווין, ולוגו התוכנית, שיר הפתיחה ("Race") והצוות המסייע ("Pit Stop", רחבת הטיפול ברכב) משלבים אלמנטים מתחום המרוצים.
נכון ל-2021, לתוכנית היו 13 עונות. בנוסף, תחת המותג יש כמה תוכניות ספין אוף: תוכניות המשך של רו-פול – העיקריות הן Untucked המלווה כל עונה, "" הנמצאת בעונתה השישית, "אוניברסיטת הדראג של רו-פול" ("RuPaul's Drag U"), המרוץ לדראג של רו-פול: VIP, ותוכנית ספיישל לחג המולד; תחרויות מקבילות בארצות אחרות בהנחיית רו-פול – והמרוץ לדראג של רו-פול: אוקיאניה ("Down Under"); וכן תחרויות עם שופטים מקומיים – המרוץ לדראג של קנדה, מרוץ הדראג של ספרד, כמו גם בהולנד, בתאילנד, בצ'ילה, ובאיטליה (בשלבי הפקה).
התוכנית הראשית היא בין התוכניות הנצפות ביותר של ערוץ לוגו, והיא משודרת ברחבי העולם, לרבות באוסטרליה, קנדה, הממלכה המאוחדת וישראל. נכון ל-2021, התוכנית זכתה ב-25 פרסי אמי בקטגוריות שונות. בשנת 2016 הוענק לרו-פול פרס אמי בקטגוריית הנחיית תוכנית המציאות הטובה ביותר, והתוכנית עצמה זכתה בפרס אמי לתוכנית המציאות הטובה ביותר ובפרס התקשורת של GLAAD. התוכנית הייתה מועמדת לארבעה פרסי Critics' Choice Television Award ולפרס אמי לאמנויות יצירתיות.
פורמט.
מתחרות פוטנציאליות מתבקשות להגיש קלטת אודישן על מנת להשתתף בתוכנית. כל המתמודדות חייבות להיות בנות 21 לפחות בעת הגשת מועמדותם. בקשות מתקבלות ממתמודדות מכל נטייה מינית, זהות מינית וזהות מגדרית שהן; רוב המתמודדות הן גברים הומוסקסואלים סיסג'נדרים, אך מתחרים גם א. נשים ללא מגדר ו/או טרנסג'נדרים.
רופול משמש כמנחה, מנטור, ובדראג, כשופטת הראשית בתוכנית. המגזין USA Today מסביר: "למלכת הדראג רופול המילה האחרונה בשיפוט ובהדחות, בעוד רופול האיש ינחה את המתמודדות בכל משימה". התוכנית עושה שימוש בהליך של ניפוי על מנת לצמצם את מספר מלכות הדראג המתמודדות (מספר המתמודדות ההתחלתי הגבוה ביותר היה 14) עד אשר נותרות 3 או 4 מתמודדות בלבד בפרק הגמר. הזוכה נבחרת בפרק האחרון של העונה. הפרקים כוללים, לרוב, מבנה קבוע:
במהלך העונות השונות היו מספר חריגות לפורמט זה, לרבות פרקים שבהם הייתה הדחה כפולה, לא הייתה הדחה כלל, או לא היה אתגר "מיני", וכן מקרים שבהם מתחרות נפסלו או פרשו מהתוכנית עקב פציעה או מרצונם החופשי.
אתגר "מיני".
באתגר ה"מיני", המתחרות מתבקשות לבצע משימה עם הגבלת זמן. יש מספר אתגרים קבועים שחוזרים על עצמם מעונה לעונה, כמו האתגר בפרק הראשון של כל עונה שבו המתחרות מצולמות עם טוויסט מיוחד (למשל להצטלם בלבוש דראג מתחת למים, לקפוץ מטרמפולינה וכדומה). אתגר נוסף שמתקיים ברוב עונות הסדרה הוא אתגר "הקריאה", שבו, המתחרות צוחקות אחת על השנייה באופן הומוריסטי ולעיתים שחור. הזוכה באתגר המיני מקבלת עדיפות מסיומת באתגר המקסי (כמו שיבוץ קבוצות או חלוקת משימות).
אתגר "מקסי".
באתגר העיקרי, המתמודדות מתבקשות להראות מגוון כישורים. ביניהם, עיצוב וייצור תלבושות, לפעמים בשילוב חומרים לא קונבנציונליים, משחק, הומור, שירה, ריקוד ועוד. אתגרים מסוימים הפכו למסורת, כגון ה-Snatch Game שבו המתמודדות מחקות ידוענים, ואתגר המייקאובר שבו המתמודדים לוקחים תחת חסותם קבוצת אנשים שהם לא מלכות דראג, כגון קרובי משפחתם, אנשי הפקת התוכנית, או יוטיוברים, והופכות אותם לדמויות דראג.
הזוכה של האתגר הראשי גם מקבל פרס מיוחד. בעבר, הזוכים באתגר זכו בפרסים הכוללים בגדי מעצבים מותאמים אישית, חופשות, הפלגות, ופריטים קוסמטיים יוקרתיים. לאחר הכרזת הזוכה במשימה והמתמודדים הבטוחים, רופול מכריז על המתמודדות החלשות שיבצעו הופעת ליפסינק על מנת לקבוע מי תישאר בתחרות ומי תודח.
פאנל השופטים.
למעט תוכנית הגמר של כל עונה, אל שלושת השופטים הקבועים מצטרפים שופטים-אורחים ידוענים מדי שבוע. השופטים האורחים כללו את אדם למברט, אוליביה ניוטון-ג'ון, איב, אריאנה גרנדה, ג'ון ווטרס, ג'יג'י חדיד, דמי לובאטו, דן סאבאג', ליידי גאגא, מישל ויליאמס, ניל פטריק האריס, פאולה עבדול, פמלה אנדרסון, קלואי קרדשיאן, קנדיס קיין, קתי גריפין, רבקה רומיין, רוז מק'גוון, קשה ועוד.
"Untucked".
"Untucked" היא סדרה נלווית אשר משודרת מיד לאחר הסדרה הראשית. ב-Untucked, רואים את המלכות שממתינות מאחורי הבמה לאחר ביקורת השופטים משוחחות ביניהן. לפעמים יש גם קטעי בונוס מחדר העבודה או המסלול. הסדרה החלה החל מעונה 2 של "המרוץ לדראג של רופול"
מוזיקה.
פרקי התוכנית מלווים במוזיקה, שחלק ניכר ממנה נלקח מתוך הדיסקוגרפיה של רופול, בין השאר מתוך האלבומים הבאים:
תוכניות-בת.
לתוכנית "המרוץ לדראג של רו פול" יצא ספין אוף בשם "", בה מתחרות שהופיעו בעונות קודמות של "המרוץ לדראג של רו פול", שבות להתחרות על מנת להיכנס אל "היכל התהילה" של "המרוץ לדראג".
גרסאות בינלאומיות.
בבריטניה ובאוקיאניה ("Down Under", עם מלכות מאוסטרליה ומניו זילנד) מתקיימות גרסאות מקומיות בהנחיית רו-פול עצמו. גם בתאילנד, בקנדה, בהולנד, בצ'ילה ובספרד הופקו גרסאות מקומיות של "המרוץ לדראג", אך בהנחיית מלכות דראג ושופטים מקומיים. המרוץ לדראג של איטליה הוכרזה ב-2021.
ביקורות ותגובות.